《第三峰》
唐代·常建

西山第三顶，茅宇依双松。杳杳欲至天，云梯升几重。

莹魄澄玉虚，以求鸾鹤踪。逶迤非天人，执节乘赤龙。

旁映白日光，缥缈轻霞容。孤辉上烟雾，馀影明心胸。

愿与黄麒麟，欲飞而莫从。因寂清万象，轻云自中峰。

山暝学栖鸟，月来随暗蛩。寻空静馀响，袅袅云溪钟。

作者简介：常建(708-765)，唐代诗人，字号不详，有说是邢台人或说长安（今陕西西安）人，开元十五年与王昌龄同榜进士，长仕宦不得意，来往山水名胜，过着一个很长时期的漫游生活。后移家隐居鄂渚。天宝中，曾任盱眙尉。